Nairo Quintana

**Nairo Alexander Quintana Rojas**, nado en Tunja (Boyacá) o 4 de febreiro de 1990, é un ciclista profesional colombiano pertencente ao equipo Movistar Team de categoría UCI ProTour. Anteriormente correra como afeccionado e profesional no equipo boiacence Boyacá es Para Vivirla, destacándose como escalador.

## Traxectoria 
Aprendeu a montar en bici de adolescente para ir á escola. No ano 2009 fichou polo equipo afeccionado Boyacá es para Vivirla, dirixido por Vicente Belda. Nese ano participou en probas europeas do UCI Europe Tour, como a Volta á Comunidade de Madrid, o Circuíto Montañés, a Clásica de Ordizia o Circuíto de Getxo e a Subida a Urkiola. En setembro dese ano participou na categoría sub'23 do Mundial de Mendrisio, rematando 26º na proba contra o reloxo e retirándose na proba en ruta.

En 2010 pasou ao equipo Café de Colombia-Colombia es Pasión, tamén de categoría Continental, dirixido por Luis Fernando Saldarriaga. Gañou o Tour do Porvenir e as dúas últimas etapas da proba.

En 2011 mantívose no equipo, que ascendeu de categoría e pasou a ser Profesional Continental. Isto permitiulle participar en probas do UCI WorldTour, como a Volta a Cataluña (onde gañou a clasificación da montaña), o GP Miguel Indurain, a Klasika Primavera ou a Volta a Castela e León.

En 2012 fichou polo equipo español Movistar, de categoría ProTeam. En marzo gañou a Volta a Murcia, da que gañou a primeira etapa. En maio foi segundo na Volta á Comunidade de Madrid. En xuño gañou a etapa destacada do Critérium do Dauphiné, con meta en Morzine. Á semana seguinte gañou a Ruta do Sur, logo de gañar a penúltima etapa. Na Volta a España foi gregario de Alejandro Valverde, e rematou no posto 36º, contribuíndo á vitoria na contra o reloxo por equipos inaugural disputada en Pamplona. Despois desa proba participou no Giro da Lombardía, e o Giro de Emilia, que acabou gañando.

[dereita|miniatura|200px|Nairo Quintana na cronoescalada ao [Col d'Èze na París Niza.]]

En 2013 rematou sétimo na Volta a Andalucía e undécimo na Volta a Murcia. En marzo rematou 15º na París-Niza. Á semana seguinte foi 4º na Volta a Cataluña, gañando unha etapa. En abril gañou a Volta ao País Vasco, logrando tamén unha etapa e o premio á regularidade. En xullo participou no Tour de Francia; inicialmente ía como gregario de Alejandro Valverde, mais un problema técnico deste fixo que pasase a ser o mellor colocado do equipo. Finalmente acadou o 2º posto na clasificación xeral, o maillot de campión da montaña, e o trofeo de corredores novos. En agosto gañou a Volta a Burgos.

No ano 2014 gañou o Giro de Italia.

## Palmarés 
[dereita|miniatura|175px|Quintana, campión da [Vuelta al País Vasco 2013.]]

**2010**
* Tour do Porvir (e 2 tiradas)

**2012**
* Volta a Murcia (e 1 tirada)
* 1 tirada do Critérium do Dauphiné
* Ruta do Sur (e 1 tirada)
* Giro de Emilia

**2013**
* 1 tirada da Volta a Cataluña
* Volta ao País Vasco (e 1 tirada e regularidade)
* Tour de Francia: 2ª posición, 1 tirada, líder da montaña e líder de corredores mozos
* Volta a Burgos (e 1 tirada)

**2014**
* Giro de Italia (e 2 etapas)
* Volta a Burgos (e 1 etapa)

**2015**
* Tirreno-Adriático, máis 1 tirada
* 2.º no Tour de Francia, máis clasificación dos mozos
* 3.º no UCI WorldTour

**2016**
* Volta a Cataluña
* Tour de Romandía, máis 1 tirada

## Resultados en grandes voltas e campionatos do mundo 
-: non participa 
Ab.: abandono

## Equipos 
* Boyacá es Para Vivirla (2009)
* Café de Colombia/Colombia es Pasión (2007-2011)
** *Café de Colombia-Colombia es Pasión* (2010)
** *Colombia es Pasión-Café de Colombia* (2011)
* Movistar Team (2012-)

## Notas 
## Véxase tamén 
### Ligazóns externas 
* Ficha de Nairo Alexander Quintana (cqranking.com)
* "Quintana, el amarillo de la necesidad", artigo en *Diario Vasco*, 12 de abril de 2013 .